लोक सुराज, नपं लेदरी में मिला शिकायत का सिंगल आवेदन
भास्कर संवाददाता | बैकुंठपुर
लोक सुराज के पहले चरण में 34,990 आवेदन जिले के 286 ग्राम पंचायत, तीन नपा और एक नगर पालिका क्षेत्र सहित अन्य नगर पंचायत के नागरिकों द्वारा दिया गया है। इसमें अधिकांश आवेदन मांग को लेकर दिए गए हैं। जबकि शिकायतों के अधिकांश आवेदन व्यक्तिगत शिकायतों को लेकर भी हैं।
पहले चरण में आम लोगों से मांग और शिकायतों के संबंध में आवेदन लेने की प्रक्रिया 28 मार्च को खत्म हो गई। आम लोगों द्वारा आवेदन पत्र ग्राम पंचायतों और नगरीय निकायों में नोडल अधिकारी के समक्ष प्रस्तुत आवेदन दिए गए। जिले में लोक सुराज अभियान 17 के पहले चरण में 26 से 28 फरवरी तक 34 हजार 990 लोगों ने अपनी मांगों और शिकायतों के संबंध में आवेदन दिए। इसमें जनपद पंचायत बैकुंठपुर में मांग के 10,033 और शिकायत के 234, जनपद पंचायत भरतपुर में मांग के 7 हजार 296 और शिकायत के 5 सौ आवेदन शामिल हैं।
नगरपालिक निगम चिरमिरी में मांग के एक हजार 289 और शिकायत के 219, नगर पालिका परिषद बैकुंठपुर में मांग के 361 और शिकायत के 90, नपा मनेन्द्रगढ में मांग के 808 और शिकायत के 62, नपा शिवपुर-चरचा में मांग के 834 और शिकायत के 28, नगर पंचायत झगराखांड में मांग के 260 और शिकायत के 4, नगर पंचायत नई लेदरी में मांग के 28 और शिकायत के एक और नगर पंचायत खोंगापानी में मांग के 1010 और शिकायत के 89 आवेदन दिए गए।
bho_Deva bho_Deva hin_Deva hin_Deva hin_Deva